**A**

**ZALA VÁRMEGYEI KORMÁNYHIVATAL**

a Kormányzati igazgatásról szóló 2018. évi CXXV. törvény 83. §-a alapján

pályázatot hirdet:

Informatikai Főosztály

**informatikai feladatok**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony (próbaidő 6 hónap)

**Foglalkoztatás jellege:**

Teljes munkaidő

**A munkavégzés helye:**

Zala vármegye, Zalaegerszeg

**Az álláshelyen ellátandó feladatkörök, feladatok:**

Informatikai, hálózatüzemeltetési feladatok tekintetében ellátja:

Alapfeladata a Zala Vármegyei Kormányhivatal feladatellátásához szükséges informatikai infrastruktúra működtetése, és az egységes üzemeltetés biztosítása.

Munkaköréhez tartozó feladatok:

* az üzemeltetéssel kapcsolatos feladatok ellátása, a garanciális és garancián túli javítások megszervezése, az eseti hibák megoldásához segítségnyújtás;
* a számítástechnikai segéd- és kellékanyagok készleteinek felügyelete, figyelemmel kísérése, javaslattétel a pótlásukra;
* valamennyi munkatárs számítástechnikai munkájának segítése, támogatása, ellenőrzése, adatvédelmének megtervezésében segítségnyújtás;
* részvétel az oktatásokon, továbbképzéseken;
* gondoskodás az informatikai eszközök, adathordozók biztonságos tárolásáról, védelméről;
* az adatmentések rendjének figyelembe vételével megszervezi és felügyeli a biztonsági mentések készítését és tárolását;
* a központilag kiadott eszközökkel a vírusvédelem biztosítása, idegen adathordozók vírusellenőrzésének elvégzése;
* a rendszer rendszergazdai feladatainak ellátása;
* közreműködés a számítógépes hálózatok építésében, bővítésében;
* a hardver és szoftvereszközökről naprakész nyilvántartás vezetése;
* a telefax, fénymásoló, telefonok és telefonközpont üzemeltetése, az ezzel kapcsolatos nyilvántartások vezetése;
* a felügyelete alá tartozó informatikai rendszerekről adatszolgáltatások küldése;

Informatikai, hálózatüzemeltetési feladatok tekintetében közreműködik:

* a leltározási feladatokban;
* a számítógépes programok telepítésében, használatának oktatásában, a használat során felmerülő problémák megoldásában;
* javaslatot tesz az informatikai rendszer bővítésére, korszerűsítésére, selejtezésére;
* javaslatot tesz a helyi eszközök optimális felhasználására, a gépes feldolgozások ésszerűsítésére, esetleges átcsoportosítására;
* összegyűjti azokat az igényeket, javaslatokat, amelyek központi fejlesztést igényelnek;
* rendszeresen tartja a kapcsolatot a vezetőkkel, információt és segítséget nyújtva nekik az informatikai rendszerek racionalizálásához, hatékonyabb kihasználásához, fejlesztéséhez;

Az Informatikai Osztály feladatellátása terén közreműködik:

* vezetői utasításban meghatározott területeken más szervezeti egységek üzemeltetésében, felmérési, hálózatépítési, és adminisztratív feladataiban.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (továbbiakban: Kit.) és a Zala Vármegyei Kormányhivatal Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet (a Kit. 82.§ szerinti 3 hónapnál nem régebbi erkölcsi bizonyítvánnyal történő igazolása: általános és 225 – Kit. szolgálati jogviszony speciális hatósági erkölcsi bizonyítvánnyal)
* Foglalkozás-egészségügyi alkalmasság.
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra).

**Szükséges végzettség:**

Felsőfokú végzettséggel:

* a) felsőoktatásban pedagógus-képzés, műszaki, informatikai képzési területen a feladathoz kapcsolódó szakirányú végzettség, vagy
* b) felsőoktatásban szerzett végzettség és OKJ szerinti, a feladatkörhöz kapcsolódó tanulmányi területen szerzett szakképesítés vagy
* c) felsőoktatásban szerzett végzettség és szakmajegyzék szerinti Informatika és távközlés ágazatban szerzett szakképesítés

Érettségi végzettséggel:

* a) informatikai szakközépiskolában szerzett érettségi végzettség, vagy
* b) érettségi végzettség és OKJ szerinti, a feladatkörhöz kapcsolódó tanulmányi területen szerzett szakképesítés vagy
* c) érettségi végzettség és szakmajegyzék szerinti Informatika és távközlés ágazatban szerzett szakképesítés

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint <https://kormanyhivatal.kh.gov.hu/dokumentumtar?combine=&forras=258&field_dokumentum_cimke%5B0%5D=99&field_dokumentum_cimke%5B1%5D=5054&kozzeteve=All>
* motivációs levél
* iskolai végzettséget, idegen nyelv tudását igazoló okmányok másolatai
* 3 hónapnál nem régebbi erkölcsi bizonyítvány, vagy igazolás annak megkéréséről
* Nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul.

**A munkakör betölthetőségének időpontja: pályázat elbírálását követően**

**Munkáltatóval kapcsolatos egyéb lényeges információ:**

A Zala Vármegyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz). A cafeteria juttatás éves összege 2025-ben bruttó 200.000 Ft.

**A pályázat benyújtásának határideje:** 2025. május 31.

A pályázati kiírással kapcsolatosan további információt Englert Tamásfőosztályvezető úrnyújt e-mailben[englert.tamas@zala.gov.hu](mailto:englert.tamas@zala.gov.hu) címen, vagy a 70/436-53-65-ös telefonszámon.

**A pályázatok benyújtásának módja:**

* Postai úton, a pályázatnak a Zala Vármegyei Kormányhivatal címére történő megküldésével (8900 Zalaegerszeg, Kosztolányi Dezső utca 10. ). Kérjük a borítékon feltüntetni a feladatkör megnevezését

vagy

* Elektronikus úton Dr. Sifter Rózsa főispán asszonyrészére címezve a humanpolitika@zala.gov.hu e-mail címen keresztül, kérjük a tárgyában feltüntetni a feladatkör megnevezését.

**A pályázat elbírálásának határideje:** 2025. június 30.

**A jelentkezés elbírálásának módja, rendje:**

Csak a hiánytalan pályázatokat áll módunkban befogadni. A pályázatokat bizalmasan kezeljük. Felhívjuk a pályázók szíves figyelmét arra, hogy amennyiben a Zala Vármegyei Kormányhivatal és a közszolgálati állásportál hirdetései között eltérés tapasztalható, abban az esetben a Zala Vármegyei Kormányhivatal honlapján feltüntetett információ a mérvadó.

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a személyes interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A pályázati kiírás további közzétételének helye:**

* www.kozszolgallas.hu